CELEX: C2006/096/30
Language: lv
Date: 2006-04-22 00:00:00
Title: Lieta T-36/06: Prasība, kas celta  2006. gada 26. janvārī  —  Bundesverband deutscher Banken  (Vācijas Banku Federālā apvienība) pret Komisiju

22.4.2006   
            
            
               LV
            
            
               Eiropas Savienības Oficiālais Vēstnesis
            
            
               C 96/15
            
         Prasība, kas celta 2006. gada 26. janvārī — Bundesverband deutscher Banken (Vācijas Banku Federālā apvienība) pret Komisiju
   (Lieta T-36/06)
   (2006/C 96/30)
   Tiesvedības valoda — vācu
   Lietas dalībnieki
   Prasītāja: Bundesverband deutscher Banken, Berlīne (Vācija), (pārstāvji — H.-J. Niemeyer un K.-S. Scholz, advokāti)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt atbildētājas 2005. gada 6. septembra Lēmumu (K(2005)3232, galīgā redakcija) lietā Nr. 248/04 — Landesbank Hessen-Thüringen;
            
         
               —
            
            
               piespriest atbildētājai atlīdzināt tiesāšanās izdevumus.
            
         Pamati un galvenie argumenti
   Prasītāja lūdz atcelt Komisijas 2005. gada 6. septembra Lēmumu K(2005)3232, galīgā redakcija, kurā Komisija nolēma, ka paziņotais Hessicher Investionsfonds īpašuma ieguldījums ir vienkāršs noguldījums Landesbank Hessen-Thüringen (turpmāk tekstā — “Helaba”) un nav uzskatāms par valsts atbalstu.
   Savas prasības atbalstam prasītāja izvirza četrus pamatus.
   Pirmkārt, tā apgalvo, ka Komisija ir pārkāpusi pienākumu sniegt pamatojumu, ko nosaka EKL 253. pants.
   Otrkārt, prasītāja pamato savu prasību ar to, ka, tā kā atbildētāja bija apstiprinājusi, ka Helaba norunātās noguldījuma atlīdzības ir piemērotas, tā pārkāpa principu, kas ir kapitāla ieguldītāja darbības pamatā tirgus ekonomikā, un tādējādi pārkāpa EKL 87. panta 1. punktu.
   Turklāt prasītāja apgalvo, ka Komisija sakarā ar noguldījumu Helaba likviditātes trūkumu bija netaisnīgi atskaitījusi pārfinansēšanas izmaksas. Tāpēc tika pārkāpts princips, kas ir kapitāla ieguldītāja darbības pamatā tirgus ekonomikā, un tādējādi pārkāpa EKL 87. panta 1. punktu.
   Visbeidzot, prasītāja pārmet tiesību tikt uzklausītam pārkāpumu, ko Komisija pieļāvusi, ierosinot formālu procedūru par noguldījumu Helaba, pretēji EKL 88. panta 2. punktam saistībā ar Regulas (EK) Nr. 659/1999 (1) 6. pantu.
   
      (1)  Padomes 1999. gada 22. marta Regula (EK) Nr. 659/1999, ar ko nosaka sīki izstrādātus noteikumus EK līguma 93. panta piemērošanai.